ສະພາບອາກາດ ທີ່ຮ້າຍແຮງ ພວມຂົ່ມຂູ່ ທົ່ວບໍລິເວນ ອັນກວ້າງໃຫຍ່ ຂອງ ສຫລ
ລັດມິສສິບສິບປີ ຖືກທະລົ່ມໜັກທີ່ສຸດ ໂດຍມີຜູ້ເສຍຊີວິດ 10 ຄົນ, 56 ຄົນບາດເຈັບ, ເຮືອນ 241 ຫລັງພັງພິນາດ ຫຼື ເສຍຫາຍ ແລະຄາດກັນວ່າ ຈະມີອາກາດຮ້າຍແຮງ ອີກສອງມື້ຕໍ່ໄປ.
ສະຫະລັດ ກຳລັງປະເຊີນກັບສະພາບອາກາດທີ່ຜິດປົກກະຕິ ລຸນຫຼັງວັນພັກ ທີ່ກໍ່ໃຫ້ເກີດການເສຍຊີວິດ ແລະ ຄວາມເສຍ ຫາຍ ໃນທົ່ວບໍລິເວນອັນກວ້າງໃຫຍ່ຂອງປະເທດ ພາຍຸຫົວກຸດ ຫຼື ໂທເນໂດຫຼາຍຫົວໄດ້ພັດຖະລົ່ມລັດເທັກຊັດ ຢູ່ທາງພາກໃຕ້ ຫຼັງຈາກຕອນແລງຟ້າມືດ ວັນເສົາວານນີ້ ເຮັດ ໃຫ້ຢ່າງໜ້ອຍ 7 ຄົນເສຍຊີວິດ ແລະ ທຳລາຍເຮືອນຊານ ຫຼາຍ ຫລັງ ໃນບໍລິເວນນະຄອນດາລັສ ສະຖານີອຸຕຸນິຍົມ ກ່າວວ່າ ສະພາບອາກາດທີ່ຮ້າຍແຮງ ແມ່ນ ເປັນຜົນມາຈາກ ພາຍຸລະດູໜາວ Goliath ທີ່ກໍ່ໂຕຂຶ້ນມາຈາກ ພາກຕາເວັນຕົກ ຂອງສະຫະລັດ ແລະ ໄດ້ປະສົມປະສານກັບ ສະພາບອາກາດທີ່ ອົບອຸ່ນ ເປັນປະຫວັດການ ທົ່ວພາກພື້ນສ່ວນໃຫຍ່ຂອງພາກໃຕ້ສະຫະລັດ ຫຼາຍພາກສ່ວນຂອງລັດເທັກຊັດ ແລະ ເຂດລັດໃກ້ຄຽງ ໂອກລາໂຮມາ ແມ່ນກຳລັງກະກຽມ ຮັບມືກັບອັນທີ່ອາດເປັນພາຍຸຫິມະທີ່ຈະມີຫິມະຕົກລົງມາຫຼາຍເຖິງ 45 ສັງຕີແມັດ ສະພາບອາກາດທີ່ຜິດປົກກະຕິດັ່ງກ່າວ ໄດ້ເອົາຊີວິດ ຢ່າງໜ້ອຍ 10 ຄົນແລ້ວ ຢູ່ໃນລັດ ມິສສິບສິບປີ ອີກຫຼາຍຄົນເສຍຊີວິດ ໃນສອງສາມມື້ບໍ່ດົນຜ່ານມາ ຈາກພາຍຸໂທເນໂດ ຮ້າຍແຮງຫຼາຍຫົວ ໃນພາກສ່ວນອື່ນໆຢູ່ທາງພາກໃຕ້ ມີສະພາບການນ້ຳຖ້ວມກະທັນຫັນ ເຮັດໃຫ້ຖະໜົນເກືອບ 200 ສາຍທົ່ວລັດອາລາບາມາ ຖືກຕັດຂາດ ແລະ ເຮັດໃຫ້ພວກຄົນ ທີ່ສັນຈອນຢູ່ນັ້ນ ຕົກຄ້າງຢູ່ຖະໜົນດັ່ງກ່າວ ສ່ວນຢູ່ໃນລັດຄາລີຟໍເນຍ ພະນັກງານດັບເພີງຫຼາຍກວ່າ 600 ຄົນ ແມ່ນກຳລັງຕໍ່ສູ້ກັບ ໄຟໄໝ້ປ່າ ທີ່ໄດ້ເຜົາຜານເນື້ອທີ່ ຫຼາຍກວ່າ 500 ເຮັກຕາ ບັນດາເຈົ້າໜ້າທີ່ກ່າວວ່າປັດຈຸ ບັນນີ້ ໄຟຖືກຄວມຄຸມໄວ້ໄດ້ແລ້ວ 60 ເປີເຊັນ ລັດຄາລີຟໍເນຍ ໄດ້ປະສົບກັບສະພາບແຫ້ງແລ້ງ ໃນໄລຍະ 4 ປີຜ່ານມາ ໃນຂະນະດຽວກັນ ພາກຕາເວັນອອກຂອງສະຫະລັດ ແມ່ນກຳລັງພົບກັບສະພາບອາກາດ ທີ່ອົບອຸ່ນ ຢ່າງບໍ່ເປັນໄປຕາມລະດູການ ຊາວນະຄອນນິວຢອກບາງສ່ວນ ໃສ່ສົ້ງຂາສັ້ນ ຕາມຕົວເມືອງ ໃນວັນເສົາວານນີ້ ຊຶ່ງເປັນວັນຄຣິສມັສ ແຕ່ວ່າຕ້ອງໄດ້ໃສ່ເສື້ອກັນໜາວຢູ່ ຄາດກັນວ່າ ອຸດຫະພູມ ໃນວັນອາທິດມື້ນີ້ ຈະອຸ່ນຂຶ້ນສູງຜິດປົົກກະຕິ ສຳລັບເດືອນທັນວາ ແລະຢູ່ໃນນະຄອນຫຼວງວໍຊິງຕັນ ກໍອາດຈະສູງຂຶ້ນເປັນສະຖິຕິທີ່ເຄີຍມີມາ ສຳລັບມື້ນີ້ California fires